For at forbinde til Wavell-appen, skal du først sikre dig, at høretelefonerne er taget ud af etuiet, og at du er inde i appen. Det er vigtigt, at du giver appen tilladelse til at benytte Bluetooth, da forbindelsen ellers ikke kan etableres. Hvis din enhed allerede er forbundet til mobilen, men høretelefonerne ikke vil forbinde til appen, kan det være fordi høretelefonerne automatisk er gået i dvale for at spare på batteriet. Dette problem løses let ved at pause og derefter genstarte musikafspilningen (tryk på pause og afspil kort efter hinanden på høretelefonen). Dine høretelefoner bør herefter kunne forbinde uden problemer. Sørg for at være inde i appen.